Ég verð alltaf jafnhissa þegar síminn minn hringir . Ég trúi varla mínum eigin eyrum og ríf upp símtólið sem ég geymi oftast í vasanum mínum og stari á skjáinn , jú , það er ekki um að villast . Síminn minn hringir og svo svara ég … oftast . Þetta gerist í mesta lagi einu sinni annan hvern dag . En í gær var dagur undantekninga . Það var látlaust ónæði frá þessum nýja óvini sálarfriðarins ; hringingar án afláts . Sjálfur sat ég á skrifstofunni fyrir hádegi en flutti mig heim af því að mér var svo kalt . Það er ansi napurt á skrifstofunni minni þegar vindurinn blæs og hitinn fyrir utan er undir frostmarki . Mér var ískalt og þegar mér er ískalt , og sit kyrr , verð ég svo syfjaður . Ég ákvað því að ganga heim um hádegi , fá mér að borða og leggjast svo undir teppi í hálftíma á meðan ég fékk hitann aftur í kroppinn . Ég var það sem í mínum orðaforða kallast kjarnakaldur . Ég lagðist í sófann eftir hádegismatinn með ullarteppið ofan á mér og setti plötu á fóninn . Ég er ekki frá því að ég hafi blundað því þegar síminn hringdi ( í fyrsta skipti af mörgum þennan dag ) hrökk ég upp með ægilegum hjartslætti . Eiginlega varð ég gífurlega vonsvikinn yfir að vera rifinn upp úr þessum sæta og sæla svefni . ( Ég hafði ekki sofið vel nóttina áður þar sem ég hafði spilað tveggja tíma langan tennisleik kvöldið á undan og það fer illa í kroppinn á mér . ) Á hinum enda línunnar sönglaði karlmannsrödd , það var eitthvað glaðhlakkalegt yfir tóninum og ég heyrði ekki almennilega hvað fór fram hjá viðmælanda mínum . Var þetta söngur ? „ Hér kemur succes stormandi niður hlíðina mína . Hér kemur bíllinn minn . Hér kemur kínverska teppið mitt . Hér kemur succes . “ Bókmennamoli : Hér kemur listi yfir þær bækur sem af sumum geta talist bækur áratugarins ( 2010 - 2019 ) : 1 . L’Amica Geniele - – Framúrskanandi vinkona . Elena Ferrante ( 2011 ) Napólí , ítalski bærinn í suður-Ítalíu , hefur allt þar til Ellena Ferrante sendi frá sér fyrsta bindið í hinni svokölluðu Napólí-bókaflokki , L’Amica Geniele - – Framúrskaradi vinkona , verið bær karlmanna og heimur þar sem gildi karlmanna hafa ráðið . Harður heimur . En með sögunum um hinar snjöllu vinkonur Elena Greco og Lila Cerullo , sem fæðast og eyða uppvaxtarárum sínum í þessum fátæka og ofbeldisfulla bæ , er Napólí allt í einu lýst með ljóðrænum hætti og með augum kvenna . Viðkvæmnisleg og innileg mynd er annars vegar dregin upp af hinni skítugu Napólí og hins vegar af sambandi tveggja vinkvenna . Napólibókaflokkurinn ( Framúrskarandi vinkona , Saga af nýju ættarnafni , Þeir sem fara og þeir sem fara hvergi , Sagan af barninu sem hvarf ) er fáanlegur á íslensku . 2 . Min kamp – Mín barátta . Karl Ove Knausgaard . ( 2009 - 2011 ) Í sex bindum lýsir Norðmaðurinn Karl Ove Knausgaard lífi sínu og dregur ekkert undan . Þetta er selfie á 4000 blaðsíðum og með þessu verki sögðu sumir gagnrýnendur að þar með hefði skáldsöguramminn verið sprengdur í 4000 einingar . Sumir töluðu jafnvel um að nýr Proust væri fæddur ! Kannski var sú siðfræðilega umræða sem fylgdi í kjölfar útgáfu bókanna ekki síður mikilvæg en sjálf skáldsagan / ævissagan / sjálfsævisagan . Min kamp , sem hefur enn ekki komið út á íslensku , var skrifuð á tveimur árum 2009 - 2011 og afhjúpaði bæði höfundinn sjálfan sig en ekki síður sína nánustu . Kona hans Linda , sem þjáist af geðhvörfum , börn þeirra , foreldrar og vinir fá allir sína kafla í bókum Knausgaards og ekki voru allir jafnhrifnir að lesa um sjálfa sig á síðum Min Kamp . Verkið er kannski nokkuð byltingarkennt en um leið dæmigert fyrir tíðarandann þar sem ekki er lengur neitt óvenjulegt við að menn fjalli um veikleika sína og leyndarmál á hinum svokölluðu samfélagsmiðlum . 3 . Submission – Undirgefni . Michel Houellebecq ( 2015 ) Bókin lýsir Frakklandi árið 2022 þegar flokkur muslíma vinnur þingkosningar í Frakklandi og flokkurinn velur að stjórna landinu í anda Islam og regluverki Islams . Bókin vakti gífurlega athygli ekki síst vegna þess að sama dag og bókin kom út voru blaðamenn og teiknarar á tímaritinu Charlie Hebdo skotnir í hefndarskyni fyrir háðulega meðferð á Múhameð spámanni á síðum tímaritsins . Vinur minn Houellebecq hefur skrifað sterka skáldsögu með Undirgefni , þar semhann lýsir leit og þrá einmana karlmanna eftir einhverju sem er meira og handan við það sem fæst keypt , líf sem býður upp á annað en frosnar pizzur og kynlíf fyrir peninga . Til dæmis ást og kærleik . Friðrik Rafnsson hefur þýtt Undirgefni . 4 . Normal People – Eins og fólk er flest . Sally Rooney ( 2018 ) . Hún er 28 ára hún Sally Rooney , fædd 20. febrúar árið 1991 . Hún hefur skrifað tvær skáldsögur , Samtöl við vini og Eins og fólk er flest og hefur tekið til umfjöllunar viðfangsefni sem einmitt eru efst á baugi í samtímanum . Hún skrifar með einhverri orku um kynlíf , vinskap , ójöfnuð , ást og ofbeldi og ekki síst um hin óljósu kynmörk ( eða hvað maður kallar þetta LGBTQ … eitthvað … ) og einmitt þessi orka hefur þegar gert hana að afar dáðum , elskuðum og vinsælum rithöfundi . Einmitt það sem marga rithöfunda dreymir um . Bækurnar hafa komið út á íslensku í þýðingu Bjarna Jónssonar . 5 . Exit West – Í vestur . Mohsin Hamid ( 2017 ) . Höfundurinn Moshsin Hamid er það sem hann sjálfur kallar „ blendingur “ . Hann er fæddur í Pakistan , menntaður í Bandaríkjunum og búsettur í London . Skáldsagan Exit West er framúrskarandi frásögn um árekstrana milli hefða og hins nútímalega og setur fram eina af mikilvægustu spurningum síðustu ára : Hver hefur rétt á að flýja ? Hvert á maður að flýja – og hvernig ?